Кыям Юлдашев

Кыяметдин Исхак улы Юлдашев — җәдитче мөгаллим, шагыйрь.

 Тормыш юлы 
Кыям Юлдашев 1890 елда Нурлат районының Күлбай Мораса авылында дөньяга килә. Милләте буенча - татар. Иске Кырлай авылында XIX гасыр ахырында ачылган мәдрәсәгә 1915 елда мөгаллим булып укытырга килә. Революциядән соң Иске Кырлайда беренче совет мәктәбен дә Кыям Юлдашев ача. 1921 елдан ВКП(б) члены. Интернат мөдире, 1927-1935 елларда Татарстан китап нәшрияты каршындагы Китап сәүдәсе директоры. 1935-1937 елларда — Чистайда чыга торган «Кызыл Байрак» газетасы редакторы. 1937-1940 елларда репрессияләнә: 1937 елның 2 октябрендә кулга алына, 1940 елның 8 февралендә гаепләнә (НКВД ТАССР 58-7, 58-10 ч.1, 58-11 мәддәләр буенча "участник правотроцкистской националистической группировки, вредительская деятельность" дип гаепли). Гаепләүне исбатлау өчен дәлилләр булмагач, җинаять эше туктатыла һәм соңрак Кыям Юлдашев аклана. 1955 елда вафат була.

 Иҗат 
Кыям Юлдашевның балалар өчен «Зилзилә хикәясе» (1912), «Моңлы тавышлар...» (1912) җыентыклары дөнья күргән.

 Сылтамалар 
 Кыям Юлдашев
 Иске Кырлай авылы тарихы
На русском языке википедия

Төркем:Татар шагыйрьләре
Төркем:Репрессияләнгән татарлар
Төркем:Россия империясе шагыйрьләре
Төркем:ССРБ шагыйрьләре